Tematický celok: **ZÁKLADNÉ OPERÁCIE PRI MANIPULÁCII S PAPIEROM**

**Príprava obálky**

Téma: **POUŽITIE FAREBNÝCH DRUHOV PAPIERA A STÚH /KRAJOK/ NA OBÁLKU**

**Základný, pomocný knihársky materiál**: farebné papiere, kartóny, stuhy, krajky, lepidlo.

**Pomôcky, náradie, stroje**: nožnice, ozdobné nožnice, pravítko, ceruza, nôž, knajp, štetec, rezací stroj, pákové nožnice, ryhovací stroj.

**Papierovou alebo kartónovou obálkou** bývajú **chránené šité i lepené brožúry** /mäkká väzba/. Obálky sa pred lepením alebo šitím bloku musia pripraviť na formát a hrúbku knižného bloku, orezať a zaryhovať 2 – 4 ryhami. Podľa vyznačených rýh sa natierajú lepidlom a bloky sa vlepia do obálok. Rozoznávame:

  **slepú obálku -** je nepotlačená papierová alebo kartónová obálka, do ktorej sa zavesuje knižný blok.

**obálku s okrajom -**  je papierová alebo kartónová, potlačená, v chrbte ryhovaná, presahujúca vonkajšie okraje knižného bloku.

**Pracovný postup použitia farebných druhov papiera a stúh /krajok/ na obálku:**

Podľa formátu a hrúbky zošita alebo bloku si vyhotovíme kartónovú obálku. Pripravíme si 2 druhy farebných potlačených, nepotlačených papierov /podľa vlastného vkusu a jednofarebnej alebo vzorovej stuhy, krajky/. Farba papierov môže byť kontrastná alebo jednej farby, ale dvoch odtieňov.

Jeden z farebných papierov vymeriame do výšky 1/3 obálky a po celej šírke obálky, orežeme ho, natrieme lepidlom /duvilax, miešaný duvilax a škrob/, položíme na kartónovú obálku a prehladíme dlaňou. Druhý farebný papier vymeriame do výšky 2/3 obálky a po celej šírke obálky, orežeme ho, natrieme lepidlom /duvilax, miešaný duvilax a škrob/, položíme na obálku tak, aby bol tesne pri prvom farebnom papieri a prehladíme dlaňou. Na šírku obálky si odmeriame farebnú stuhu /krajku/, odstrihneme ju. Hrany farebných papierov pomocou makulatúry natrieme čistým duvilaxom v šírke stuhy /krajky/ a obe hrany farebných papierov prekryjeme stuhou alebo krajkou po celej šírke obálky. Obálku necháme vyschnúť medzi dvoma preložkami. Ryhovacím strojom urobíme **2 ryhy v chrbte obálky na vlepenie bloku** a po **1 ryhe na otváranie vpredu a vzadu**.



**Overenie porozumenia učiva:**

1. Akú funkciu plní obálka mäkkej väzby?

2. Vymenujte materiály potrebné na výrobu obálky?

3. Aké typy obálok poznáme?

4. Prečo ryhujeme obálku?

**Technické požiadavky na výrobu, materiál na zhotovenie V1**

**Zošitová brožúra –V1.**

Knižné zložky sú vložené do seba a do obálky, v chrbte sú zošité a orezané po troch stranách aj s obálkou.

**Materiál:**

Zošívací drôt, nite z bavlny, prípadne z iného materiálu, ale rovnakých funkčných vlastností. Papiere alebo kartóny rôznych druhov na obálky. Plastická hmota, celastik a pod.

**Dovolený počet listov:**

Pri papieroch plošnej hmotnosti do 70g/m² najviac 64 listov (128 strán), pri papieroch plošnej hmotnosti od 70g/m² najviac 48 listov (96 strán).

**Šitie:**

1. Drôtom: Hrúbka knižného bloku do 150 mm 1 až 2 skobky,
2. Niťami: Pri šití na krajčírskom po celej dĺžke najmenej 3 mm dlhými stehmi. Pri šití na uzlovacom stroji musia stehy zaujímať najmenej 40% výšky brožúry.

**Obálka:**

Zásadne bez záložiek. Obálka rezaná cez vlákno alebo z papiera väčšej plošnej hmotnosti ako 110g/m² je v chrbte ryhovaná.

**Orezávanie:**

Robí sa po vyšití aj s obálkou na troch stranách.



Obr. 56 Zošitová brožúra

**Technologický postup V1- zošitová väzba**

Knižné zložky sa vkladajú do seba a do obálky, na chrbte sa zošívajú a orezávajú z troch strán. Výrobný postup sa skladá z nasledujúcich operácií:

a/ striasanie a stohovanie tlačových hárkov,

b/ rezanie tlačových hárkov /potlačené hárky, obálka/,

c/ skladanie hárkov a obálok,

d/ vkladanie zložiek do seba a do obálky,

e/ šitie drôtom alebo niťami,

f/ orezávanie z troch strán.

V prípade spracovania zložiek z kotúčového tlačového stroja odpadá operácia striasanie, stohovanie, rezanie a skladanie tlačových hárkov.

**Zošitová mäkká väzba (zošitová brožúra ) –V1**

|  |  |
| --- | --- |
| Povolený rozsah | Pri papieroch s plošnou hmotnosťou do70g.m² najvyšší počet listov 60 (120 strán)Pri papieroch s plošnou hmotnosťou nad70g.m² najvyšší počet listov 44 (88 strán) |
| Šitie | 1. drôtom na striešku

výška knižného blokupod A6 1 až 2 skobkyod A6 do A5 2 až 3 skobkynad A5 2 až 4 skobky  b) niťamipri šití na krajčírskom stroji po celej dĺžke chrbta stehynajmenej 3mm dlhé |
| Obálka | Zásadne bez zložiek; ak je z papiera s vyššou plošnou hmotnosťou ako 110g.m², je v mieste chrbtového lomu1-krát ryhovaná |
| Orezávanie | Po zošití s obálkou z troch strán |





Obr. 57 zošity